تورک گولشچیلر، آوروپا شامپیوناسیندا ۸ مدال قازاندی
۱۳۰ کیلو فینالیندا گورجو یاکوبی گاجایانی ۳-۱ مغلوب ائدن رضا کایاآلپ، ۱۰.جو کز آوروپا شامپیونو اولدو
تورکیه، لهستاندا تشکیل ائدیلهن آوروپا گولش شامپیوناسیندا ۳و قیزیل توپلام ۸ مدال قازاندی.
باشکند ورشوودا ۷ گون داوام ائدن یاریشمالار، فرنگی ایستیلده ائدیلهن یاریشمالارلا سونا چاتدی. میللی ایدمانچیلار، ۳ قیزیل، ۴ گوموش و ۱ برنز مدال الده ائتدی.
۵ مدال قازانان فرنگی میللی تیمی آوروپا ایکینجیسی اولدو.
فرنگی ایستیلده رضا کایاآلپ قیزیل، اکرهم اؤزتورک، یونوس امره باشار و کرهم کمال گوموش، مراد فیرات برنز مدالین صاحبی اولدو.
فرنگی ایستیل ۱۳۰ کیلو فینالیندا گورجو یاکوبی گاجایانی ۳-۱ مغلوب ائدن رضا کایاآلپ، ۱۰.جو کز آوروپا شامپیونو اولدو. ان چوخ آوروپا شامپیونو اولان تورک ایدمانچی عنوانینین صاحبی اولان رضا، اؤزونه عاید رکوردو گلیشدیردی.
میللی تیم، کیشیلر سربست ایستیل مسابیقهلرینی ایسه ۲ قیزیل و ۱ گوموش مداللا تاماملادی. بو کتگوریده طاها آکگول و سلیمان آتلی قیزیل، سلیمان قارادنیز گوموش مدال آلدی.
المپیک شامپیونو میللی گولشچی طاها آکگول، روس ایدمانچی سئگئی کوزیرئوی مغلوب ائدرک ۸.جی آوروپا شامپیونلوغونو الده ائتدی. طاها، آوروپا گولش تاریخینده سربست ایستیلده ان چوخ آوروپا شامپیونو اولان گولشچی عنوانینین دا صاحبی اولدو.
ایلگیلیلی خبرلر
تۆرک میللی تیمی لوکزامبورگو قوناق ائدیر
ایندیه دک اوینادیغی ۴ اویوندا هئچ گل یئمهدن قازانان تۆرک میللی تیمی، ۱۲ پوئنله لیدئردیر
آلوارس، ۴۵ میلیون دلار قازاندی
حرفهای بوکسدا سوپر اورتا چکینین ایکی بؤیوک ایدمانچیسی سائول کانلو آلوارس و گنادی گلوکین آمریکانین لاس وگاس شهرینده اوز اوزه گلدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab